b"\n_START_ARTICLE_\nRobin Williams\n_START_SECTION_\nZgodnje \xc5\xbeivljenje\n_START_PARAGRAPH_\nWilliamsova mati Laura (1922\xe2\x80\x932001) je bila manekenka iz New Orleansa v zvezni dr\xc5\xbeavi Louisiana._NEWLINE_Njegov o\xc4\x8de Robert-Fitzgerald Williams (1906\xe2\x80\x931987) je bil vodstveni delavec v dru\xc5\xbebi Ford Motor Company, zadol\xc5\xbeen za ameri\xc5\xa1ki srednji zahod. Njegov pra-pra dedek po materini strani je bil senator in guverner Mississippija Anselm J. McLaurin. Robinova star\xc5\xa1a sta Ameri\xc4\x8dana angle\xc5\xa1kih, vali\xc5\xbeanskih, irskih, \xc5\xa1kotskih, nem\xc5\xa1kih in francoskih prednikov. Odra\xc5\xa1\xc4\x8dal je v katoli\xc5\xa1ki dru\xc5\xbeini in z mamo sta bila tudi v cerkvenem zboru. Odra\xc5\xa1\xc4\x8dal je v kraju Bloomfield Hills, Michigan, kjer je obiskoval Detroit Country Day School in se kasneje preselil v Woodacre, Okro\xc5\xbeje Marin, Kalifornija, kjer je obiskoval javno srednjo \xc5\xa1olo Redwood High School. Williams je nato \xc5\xa1tiri leta \xc5\xa1tudiral na Claremont McKenna College (takrat imenovan Claremont Men's College). Imel je dva polbrata: Todda (umrl 14. avgusta 2007) in McLaurina.\n_START_SECTION_\nZasebno \xc5\xbeivljenje\n_START_PARAGRAPH_\nWilliamsov prvi zakon z Valerie Velardi je bil precej buren, saj je imel Williams razmerje z natakarico Michelle Tish-Carter, ki ga je nato to\xc5\xbeila, saj naj bi jo oku\xc5\xbeil s herpesom. Pogodila sta se zunaj sodi\xc5\xa1\xc4\x8da, vendar je bil to prevelik udarec za Velardijevo, zato se je od igralca leta 1988 lo\xc4\x8dila. V zakonu se jima je rodil sin Zach (11. april 1983). Sledil je zakon z Marsha Garces, Zachovo varu\xc5\xa1ko, ki je ob poroki z Williamsom leta 1989 \xc5\xbee nekaj \xc4\x8dasa nosila njuno h\xc4\x8der Zelda (31. julij 1989). Lo\xc4\x8dila sta se leta 2008 zaradi \xc2\xbbnepremostljivih razlik\xc2\xab, imata pa \xc5\xa1e sina Codyja (25. november 1991). Njegova tretja \xc5\xbeena je bila Susan Schneider, s katero sta se spoznala malo preden je \xc5\xa1el na operacijo srca. Med operacijo in po njej mu je stala ob strani in 25. oktobra 2011 sta se poro\xc4\x8dila v kalifornijski dolini Napa.\n_START_SECTION_\nSmrt\n_START_PARAGRAPH_\n11. avgust 2014, je umrl v svojem domu v Paradise Cay, Kalifornija v starosti 63 let; njegov zastopnik je povedal, da se je \xc5\xbee dlje \xc4\x8dasa bojeval z depresijo, po ugotovitvah mrli\xc5\xa1kega oglednika Okro\xc5\xbeja Marin je \xc5\xa1lo za samomor."